
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 855 

10 Ιουνίου 2004 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 


Αποδοχή των παραιτήσεωντου προηγούμενου Διοικη¬ 
τικού Συμβουλίου του Ελληνικού Κέντρου Ευρω¬ 
παϊκών Μελετών και ορισμός μελών του νέου Διοι¬ 
κητικού Συμβουλίου του Ελληνικού Κέντρου Ευρω¬ 
παϊκών Μελετών. 1 

Διορισμός Μελών Επιστημονικού Συμβουλίου Υπουρ¬ 
γείου Εξωτερικών. 2 

Κανονισμός Ινστιτούτων Επαγγελματικής Κατάρτισης 
του Οργανισμού Τουριστικής Εκπαίδευσης και Κα¬ 
τάρτισης. 3 

Συμπλήρωση της Απόφασης 715/17.3.2004 του Γενι¬ 


κού Γραμματέα της Κυβέρνησης "Εκχώρηση στην 
Προϊσταμένη του Γραφείου Διοικητικής και Οικο¬ 
νομικής Υποστήριξης της Γενικής Γραμματείαςτης 
Κυβέρνησης, του δικαιώματος υπογραφής με 
Εντολή Γενικού Γραμματέα της Κυβέρνησης. (ΦΕΚ 


Β' 519)". 4 

ΑΠΟΦΑΣΕΙ Σ 

Αριθ. Π46Β-14305/ΑΣ 6373 (1) 


Αποδοχή των παραιτήσεων του προηγούμενου Διοικητι¬ 
κού Συμβουλίου του Ελληνικού Κέντρου Ευρωπαϊκών 
Μελετών και ορισμός μελώντου νέου Διοικητικού Συμ¬ 
βουλίου του Ελληνικού Κέντρου Ευρωπαϊκών Μελε¬ 
τών. 

Ο ΥΦΥΠΟΥΡΓΟΣ ΕΞΩΤΕΡΙΚΩΝ 

Έχοντας υπόψη: 

1) Το άρθρο 50 του Ν. 2594/1998 "Οργανισμός του 
Υπουργείου των Εξωτερικών" (ΦΕΚ Α' 62) 

2) Το άρθρο 2 παρ. 2 του Ν. 1791/1988 Ίδρυση Ελληνι¬ 
κού Κέντρου Ευρωπαϊκών Μελετών και άλλες διατάξεις" 
(ΦΕΚΑΊ41). 

3) Τη με αριθμό ΑΝΥΠ 342/8.9.1988 απόφαση του Ανα¬ 
πληρωτή Υπουργού Εξωτερικών περί "Διοίκησης και Λει¬ 
τουργίας του Ελληνικού Κέντρου Ευρωπαϊκών Μελετών" 
(ΦΕΚ Β'650),όπως τροποποιήθηκε με τη με αριθμό 428/ 
4.6.1993 απόφαση του Υπουργού Εξωτερικών (ΦΕΚ 
Β'556). 


4) Τη με αριθμό ΑΝΥΠ 208/16.6.1989 απόφαση του Ανα¬ 
πληρωτή Υπουργού Εξωτερικών περί "Διοίκησης και Λει¬ 
τουργίας του Ελληνικού Κέντρου Ευρωπαϊκών Μελετών" 
(ΦΕΚ Β'498). 

5) Το άρθρο μόνον παρ. 1 περίπτωση ι) της με αριθμό 
Π23ΥΦΥΠ - 6974/ΑΣ 3242 Απόφασης του Πρωθυπουργού 
περί "Καθορισμού Αρμοδιοτήτων του Υφυπουργού Εξω¬ 
τερικών Γιάννη Βαληνάκη" (ΦΕΚ Β' 523). 

6) Τη με αριθμό Α.Π. ΑΝΥΠ 013-6750/ΑΣ 2021 απόφαση 
της Αναπληρωτού Υπουργού Εξωτερικών περί "Διορι¬ 
σμού Διοικητικού Συμβουλίου του Ελληνικού Κέντρου Ευ¬ 
ρωπαϊκών Μελετών (Ε.Κ.Ε.Μ)". 

7) Τις από 3.5.2004 υποβληθείσες παραιτήσεις των Πα¬ 
ναγιώτη Ιωακειμίδη, Καθηγητή στο Πανεπιστήμιο Αθη¬ 
νών, Προέδρου του Διοικητικού Συμβουλίου και Γενικού 
Διευθυντή του Ελληνικού Κέντρου Ευρωπαϊκών Μελε¬ 
τών, Κωνσταντίνου Ζέπου, Πρέσβυ ε.τ. Αντιπροέδρου, 
Λουκά Τσούκαλη, Καθηγητή Πανεπιστημίου Αθηνών, 
Γραμματέα, Παναγιώτη Μπεγλίτη, Σύμβουλο Πρεσβείας 
Β', Εκπροσώπου του Υπουργείου Εξωτερικών, Ταμία, Νι¬ 
κόλαου Αναλυτή, Αντιπροέδρου ΣΕΒ, Αλέξανδρου Σπα- 
χή, Διδάκτορα Διοικητικής Επιστήμης, Μόνιμου Υπάλλη¬ 
λου Επιτροπής Ευρωπαϊκής Ένωσης, βαθμού Α3, και Ευ¬ 
στάθιου Ευσταθιάδη, δημοσιογράφου, μελών του 
Διοικητικού Συμβουλίου Ελληνικού Κέντρου Ευρωπαϊ¬ 
κών Μελετών (Ε.Κ.Ε.Μ.). 

8) Το άρθρο 29Ατου Ν.1558/1985 "Κυβέρνηση και κυ¬ 
βερνητικά όργανα" (ΦΕΚ Α' 137), όπως προστέθηκε με το 
άρθρο 27του Ν. 2081/1992 (ΦΕΚΑ' 154) και αντικαταστά- 
θηκε από το άρθρο 1 παρ.2α του Ν. 2469/1997 "Περιορι¬ 
σμός και βελτίωση της αποτελεσματικότητας των κρατι¬ 
κών δαπανών" (ΦΕΚ Α' 38) και το γεγονός ότι από την πα¬ 
ρούσα απόφαση θα προκληθεί δαπάνη σε βάρος του 
προϋπολογισμού του Ελληνικού Κέντρου Ευρωπαϊκών 
Μελετών (ΕΚΕΜ) ύψους περίπου ετησίως τριάντα εννέα 
χιλιάδωνεννεακοσίων Ευρώ (39.900), αποφασίζουμε: 

1. Αποδεχόμεθα τις από 3.5.2004 παραιτήσεις των στο 
υπό στοιχ. 7τηςπαρούσης αναφερομένωνεπτά (7) μελών 
του προηγούμενου Διοικητικού Συμβουλίου του Ελληνι¬ 
κού Κέντρου Ευρωπαϊκών Μελετών (Ε.Κ.Ε.Μ.) 

2. Ορίζουμε ως μέλη του νέου Διοικητικού Συμβουλίου 
του Ελληνικού Κέντρου Ευρωπαϊκών Μελετών (ΕΚΕΜ) με 
τετραετή θητεία τους εξής: 

α. Αθανάσιο Βερέμη, Καθηγητή στο Πανεπιστημίου 
Αθηνών, ως Πρόεδρο του Διοικητικού Συμβουλίου και Γε¬ 
νικό Διευθυντή του Ελληνικού Κέντρου Ευρωπαϊκών Με¬ 
λετών (ΕΚΕΜ) 

β. Λουκά Τσούκαλη, Καθηγητή Πανεπιστημίου Αθηνών 
γ. Κωνσταντίνο Υφαντή, Αναπληρωτή Καθηγητή Διε¬ 
θνών Σχέσεων Πανεπιστημίου Αθηνών 
δ. Μαρία Μαρινάκη, ΠΥΒ', Δ/ντρια Γ4 Δ/νσης 
ε. Διονύσιο Ζώη, Σύμβουλο Πρεσβείας Α', ΥΠ.ΕΞ 
στ. Οδυσσέα Κυριακόπουλο, Πρόεδρο ΣΕΒ 
ζ. Στάθη Ευσταθιάδη, Δημοσιογράφο. 

Καθορίζουμε το ύψος των μηνιαίων μικτών αποδοχών 
του Γενικού Διευθυντή του Ελληνικού Κέντρου Ευρωπαϊ¬ 
κών Μελετών (Ε.Κ.Ε.Μ.) στο ποσό των δύο χιλιάδων εκα¬ 
τό (2.100) Ευρώ. 

Καθορίζουμε το ύψος της αποζημίωσης των μελών του 
Διοικητικού Συμβουλίου του Ελληνικού Κέντρου Ευρω¬ 
παϊκών Μελετών (Ε.Κ.Ε.Μ.) στο ποσό των εκατό πενήντα 
Ευρώ (150) για τη συμμετοχή τους ανά συνεδρίαση του 
Διοικητικού Συμβουλίου. 

Η απόφαση αυτή να δημοσιευτεί στην Εφημερίδα της 
Κυβερνήσεως 

Αθήνα, 1 Ιουνίου 2004 

Ο ΥΦΥΠΟΥΡΓΟΣ 

ΙΩΑΝΝΗΣ ΒΑΛΗΝΑΚΗΣ 
-♦- 

Αριθ. Π48-14194/ΑΣ 6334 (2) 

Διορισμός Μελών Επιστημονικού Συμβουλίου 

Υπουργείου Εξωτερικών. 

Ο ΥΦΥΠΟΥΡΓΟΣ ΕΞΩΤΕΡΙΚΩΝ 

Έχοντας υπόψη: 

1) Το άρθρο 27 του Ν. 2594/1998 "Οργανισμός του 
Υπουργείου των Εξωτερικών" (ΦΕΚ Α' 62 - 24.3.1998) 
όπως αυτό αντικαταστάθηκε από το άρθρο 7 του Ν. 
3072/2002 "Επιθεώρηση αρχών της εξωτερικής υπηρε¬ 
σίας, εκπαίδευση και αξιολόγηση των υπαλλήλων του 
Υπουργείου Εξωτερικών και άλλες διατάξεις" (ΦΕΚ Α'294 
-4.12.2002) 

2) Το άρθρο μόνον παρ. 1 περίπτωση θ) της με αριθμό 
Π23ΥΦΥΠ - 6974/ΑΣ 3242 Απόφασης του Πρωθυπουργού 
περί "Καθορισμού Αρμοδιοτήτων του Υφυπουργού Εξω¬ 
τερικών Γιάννη Βαληνάκη" (ΦΕΚ Β' 523). 

3) Την υπ’ αριθ. Π.48-6701 /ΑΣ 2717/13.4.1998 απόφαση 
του Υπουργού Εξωτερικών με την οποία διορίστηκαν μέ¬ 
λη του Επιστημονικού Συμβουλίου του Υπουργείου των 
Εξωτερικών με τριετή θητεία οι Αργύρης Φατούρος και 
Γεώργιος Παπαδημητρίου, Καθηγητές Πανεπιστημίου 
Αθηνών. 

4) Το γεγονός ότι έχει λήξει η θητεία των Αργύρη Φα- 
τούρου και Γεώργιου Παπαδημητρίου, Καθηγητών Πανε¬ 
πιστημίου Αθηνών από την 11η Απριλίου 2004. 

5) Την υπ’ αριθ. Π.48-12724/ΑΣ 5501 της 27.5.2004 Από¬ 
φαση του Υπουργού Εξωτερικών με την οποία έγινε απο¬ 
δεκτή η παραίτηση του Αντώνιου Μπρεδήμα, Καθηγητή 
Πανεπιστημίου Αθηνών από το Επιστημονικό Συμβούλιο 
του Υπουργείου των Εξωτερικών. 

6) Την υπ’ αριθ. Π.48-6110/ΑΣ 2903 της 3.3.2004 Από¬ 
φαση του Υπουργού Εξωτερικών με την οποία έγινε απο¬ 
δεκτή η παραίτηση του Χαράλαμπου Παμπούκη, Επίκου¬ 


ρου Καθηγητή στο Πανεπιστήμιο Αθηνών από το Επιστη¬ 
μονικό Συμβούλιο του Υπουργείου των Εξωτερικών 

7) Την υπ’αριθ. Π.48-13657/ΑΣ 6075της 28.5.2004 Από¬ 
φαση του Υπουργού των Εξωτερικών με την οποία έγινε 
αποδεκτή η παραίτηση του Στυλιανού Περράκη, Καθηγη¬ 
τή Παντείου Πανεπιστημίου από το Επιστημονικό Συμ¬ 
βούλιο του Υπουργείου των Εξωτερικών 

8) Την υπ’αριθ. Π.48-13657/ΑΣ 6075της 28.5.2004 Από¬ 
φαση του Υπουργού των Εξωτερικών με την οποία έγινε 
αποδεκτή η παραίτηση του Νικολάου Σκανδάμη, Καθηγη¬ 
τή Πανεπιστημίου Αθηνών από το Επιστημονικό Συμβού¬ 
λιο του Υπουργείου των Εξωτερικών. 

9) Το άρθρο 29 Ατού Ν. 1558/1985 "Κυβέρνηση και Κυ¬ 
βερνητικά Όργανα" (ΦΕΚ Α' 137), όπως προστέθηκε με το 
άρθρο 27του Ν. 2081/1992 (ΦΕΚΑ' 154) και αντικαταστά- 
θηκε από το άρθρο 1 παρ.2α του Ν. 2469/1997 "Περιορι¬ 
σμός και βελτίωση της αποτελεσματικότητας των κρατι¬ 
κών δαπανών" (Φ.Ε.Κ. Α' 38) και το γεγονός ότι η αμοιβή 
των μελών του Επιστημονικού Συμβουλίου και των ειση¬ 
γητών θα οριστεί με κοινή απόφαση των Υφυπουργών 
Οικονομίας και Οικονομικών και Εξωτερικών. 

10) Την ανάγκη συγκρότησης Επιστημονικού Συμβου¬ 
λίου στο Υπουργείο των Εξωτερικών, αποφασίζουμε: 

Ορίζουμε ως μέλη του Επιστημονικού Συμβουλίου του 
Υπουργείου των Εξωτερικών με τριετή θητεία τους εξής: 

α. Εμμανουήλ Ρούκουνα, Ακαδημαϊκό, Ομότιμο Καθη¬ 
γητή Διεθνούς Δικαίου Πανεπιστημίου Αθηνών 
β. Ιωάννη Βούλγαρη, Καθηγητή Ιδιωτικού Διεθνούς Δι¬ 
καίου Δημοκρίτειου Πανεπιστημίου Θράκης 
γ. Παναγιώτη Κανελλόπουλο, Καθηγητή Δικαίου Ευρω¬ 
παϊκής Ένωσης, Πανεπιστημίου Πειραιώς 
δ. Αθανάσιο Κάΐση, Καθηγητή Δικαίου, Αριστοτελείου 
Πανεπιστημίου Θεσσαλονίκης 
ε. Χαριτίνη Δίπλα, Αναπληρώτρια Καθηγήτρια Δημο¬ 
σίου Διεθνούς Δικαίου Πανεπιστημίου Αθηνών 
Η απόφαση αυτή να δημοσιευτεί στην Εφημερίδα ης 
Κυβερνήσεως 

Αθήνα, 1 Ιουνίου 2004 

Ο ΥΦΥΠΟΥΡΓΟΣ 

ΙΩΑΝΝΗΣ ΒΑΛΗΝΑΚΗΣ 
-♦- 

Αριθ. 3304 (3) 

Κανονισμός Ινστιτούτων Επαγγελματικής Κατάρτισης 
του Οργανισμού Τουριστικής Εκπαίδευσης και Κατάρ¬ 
τισης. 

Ο ΥΦΥΠΟΥΡΓΟΣ ΤΟΥΡΙΣΜΟΥ 

Έχοντας υπόψη τις διατάξεις: 

Ι.Τηςπαρ. 13τουάρθρου23καιτηςπαρ. 1 του άρθρου 
24του Ν. 3105/2003 "Τουριστική εκπαίδευση και κατάρτι¬ 
ση, ρυθμίσεις για τον τουρισμό και άλλες διατάξεις" (ΦΕΚ 
29 Α'). 

2. Των άρθρων 4 και 5 του Ν. 2009/1992 "Επαγγελματι¬ 
κή Εκπαίδευση - Αθλητές κ.λπ. Διατάξεις" (ΦΕΚ 18 Α'). 

3. Τηςπαρ. 5του άρθρου 11 του Ν. 2837/2000 "Ρύθμιση 
θεμάτων Ανταγωνισμού, Ρυθμιστικής Αρχής Ενέργειας, 
Τουρισμού και άλλες διατάξεις" (ΦΕΚ 178 Α'). 

4. Του Π.Δ. 122/2004 "Ανασύσταση του Υπουργείου 
Τουρισμού" (ΦΕΚ85 Α'). 

5. Του Π.Δ. 123/2004 "Διορισμός Υπουργού, Αναπληρω¬ 
τή Υπουργού και Υφυπουργών" (ΦΕΚ86Α'). 

6. Τηνμεαριθ. 1153/20.4.2004 Κοινή Απόφαση του Πρω¬ 
θυπουργού και του Υπουργού Τουρισμού "ανάθεση αρμο¬ 
διοτήτων στον Υφυπουργό Τουρισμού Αναστάσιο Λιάσκο". 

7. Την με αριθ. 277/24.6.2003 απόφαση η οποία λήφθη- 
κε στην 26η/2003 συνεδρίαση του ΔΣ του ΟΤΕΚ. 

8. Το γεγονός ότι από τις διατάξεις της παρούσας δεν 
προκαλείται επιπλέον δαπάνη σε βάρος του τακτικού 
προϋπολογισμού του ΟΤΕΚ, αποφασίζουμε: 

I. Καθορίζουμε τα κριτήρια επιλογής των εκπαιδευόμε¬ 
νων ή των καταρτιζόμενων στις εκπαιδευτικές μονάδες 
αρχικής κατάρτισης (Ι.Ε.Κ.) του Οργανισμού Τουριστικής 
Εκπαίδευσης και Κατάρτισης (Ο.Τ.Ε.Κ.), ως εξής: 

Α. Επιλογή 

1. Με απόφαση του Δ.Σ του ΟΤΕΚορίζονται μέχριτοτέ- 
λος Μάίου κάθε χρόνου οι πόλεις και οι ειδικότητες ΙΕΚ 
που θα λειτουργήσουν το επόμενο έτος κατάρτισης, κα¬ 
θώς και ο αριθμός των εισαγόμενων. 

2. Οι υποψήφιοι για κατάρτιση, προκειμένου να λάβουν 
μέρος στη διαδικασία της επιλογής, οφείλουν να καταθέ¬ 
σουν στο Ι.Ε.Κτα παρακάτω δικαιολογητικά: 

α) Σχετική αίτηση στην οποία θα αναγράφονται τα ονομα¬ 
στικά στοιχεία, τα στοιχεία ταυτότητας και η διεύθυνση κα¬ 
τοικίας του υποψηφίου, καθώς και η σειρά προτίμησης των 
ειδικοτήτων ΙΕΚπου πρόκειται να λειτουργήσουν στο ΟΤΕΚ. 

β) Τον εκάστοτε προβλεπόμενο τίτλο σπουδών. Σε πε¬ 
ρίπτωση που είναι αδύνατη η προσκόμιση του πρωτότυ- 
πουτίτλου, θα προσκομίζεται πρωτότυπο αποδεικτικό τίτ¬ 
λου σπουδών, που θα εκδίδεται από τη Σχολική Μονάδα 
αποφοίτησης του υποψηφίου. 

γ) Δελτίο αστυνομικής ταυτότητας ή Διαβατήριο σε φω¬ 
τοαντίγραφο. Σε περίπτωση έλλειψης Αστυνομικής Ταυ¬ 
τότητας ή Διαβατηρίου θα προσκομίζεται Πιστοποιητικό 
Δήμου ή Κοινότητος. 

δ) Τίτλο από αναγνωρισμένο φορέα που θα πιστοποιεί 
τη γνώση πρώτης ξένης γλώσσας για μια από τις γλώσσες 
Αγγλικά, Γαλλικά, Γερμανικά, Ιταλικά. 

ε) Τίτλο από αναγνωρισμένο φορέα που θα πιστοποιεί 
τη γνώση δεύτερης ξένης γλώσσας για μια από τις γλώσ¬ 
σες Αγγλικά, Γαλλικά, Γερμανικά, Ιταλικά. 

στ) Πιστοποιητικό οικογενειακής κατάστασης και πι¬ 
στοποιητικό από την Ανώτατη Συνομοσπονδία Πολυτέ¬ 
κνων Ελλάδας, προκειμένου για γονέα ή για παιδιά πολύ¬ 
τεκνων οικογενειών 

ζ) Βεβαίωση από τον εργοδότη για τον χρόνο και την ει¬ 
δικότητα απασχόλησης, επικυρωμένη από την αντίστοιχη 
επιθεώρηση εργασίας ή αναγγελία πρόσληψης ή κάρτα 
εργασίας του Ν.Δ. 2656/53 και 763/70 (Φωτοτυπία νόμιμα 
επικυρωμένη) ή βεβαίωση Δημόσιας Οικονομικής Υπηρε¬ 
σίας (Δ.Ο.Υ.), στην οποία θα αναγράφεται ο χρόνος άσκη¬ 
σης συγκεκριμένης επιτήδευσης. Η απόδειξη της προϋπη¬ 
ρεσίας είναι στην αποκλειστική ευθύνη του υποψηφίου. 

η) Βεβαίωση ή Πιστοποιητικό από Επιμελητήριο ή Επιθεώ¬ 
ρηση εργασίας ή ασφαλιστικό φορέα ότι υπάρχει επιχείρη¬ 
ση του γονέα ή του υποψηφίου στην ειδικότητα επιλογής. 

Ειδικά οι αλλοδαποί υποψήφιοι και οι έλληνες το γένος 
καταθέτουν: 

ί. Εφόσον κατέχουν ισότιμο και αντίστοιχο τίτλο της αλ¬ 
λοδαπής, θα συνοδεύεται με αποδεικτικό ισοτιμίας του 
και αντιστοιχίας του από τον αρμόδιο φορέα. 

ϋ. Βεβαίωση ελληνομάθειας σύμφωνα με τις σχετικές 
διατάξεις του Υπουργείου Παιδείας, 
ίϋ. Επικυρωμένη κάρτα αλλοδαπού - άδεια παραμονής 
Τα α, β, γ είναι υποχρεωτικά για όλους και το δ για τις ει¬ 


δικότητες Ειδικού Τουριστικού Πρακτορείου και Ειδικού 
Ξενοδοχειακών Υπηρεσιών και Τροφοδοσίας. 

Β. Προϋποθέσεις Εισαγωγής 

I. Στα ΙΕΚτου ΟΤΕΚ γίνονται δεκτοί μετά από επιλογή: 

ί. Έλληνες πολίτες ή Έλληνες το γένος 

II. Υπήκοοι χώρας της Ευρωπαϊκής Ένωσης, εφόσον 
γνωρίζουν άριστα την Ελληνική Γλώσσα. 

ΙίΙ. Γίνονται δεκτοί υποψήφιοι αλλοδαποί υπήκοοι μελών 
εκτός ΕΈ, κατόπιν σχετικής αίτησής τους με την προϋπό¬ 
θεση να πληρούντουςόρουςτηςπροκήρυξης και να γνω¬ 
ρίζουν καλά την ελληνική γλώσσα (βεβαίωση ελληνομά- 
θειας). Όσοι έχουν αποφοιτήσει από Ελληνικό Λύκειο ή 
άλλη ισότιμη Ελληνική Σχολή δεν απαιτείται να προσκομί¬ 
σουν Βεβαίωση Ελληνομάθειας. 

1. Οι υποψήφιοι πρέπει να είναι απόφοιτοι Λυκείου ή άλ¬ 
λης ισότιμης Σχολής. 

2. Οι αιτήσεις συμμετοχής για επιλογή υποβάλλονται στα 
κατά τόπους ΙΕΚ για διάστημα που θα καθορίζεται από την 
σχετική προκήρυξη. Η λήξη της προθεσμίας υποβολής αιτή¬ 
σεων δεν μπορεί να είναι πέραν της 15ης Σεπτεμβρίου. 

3. Ο καθορισμός της σειράς προτεραιότητας για την 
επιλογή των καταρτιζομένων γίνεται με μοριοδότηση 
αφού ληφθούν υπόψη τα παρακάτω: 

α) Ο βαθμός του τίτλου σπουδών. Τα μόρια που δίνει ο 
τίτλος είναι τόσα, όσα ο γενικός βαθμός, με μετατροπή 
του κλασματικού μέρους σε δεκαδικό. Σε περίπτωση που 
ο βαθμός του τίτλου σπουδών είναι εκφρασμένος σε δια¬ 
φορετική από την εικοσαβάθμια κλίμακα, θα γίνεται ανα¬ 
γωγή του σε εικοσαβάθμια κλίμακα. 

β) Η προϋπηρεσία στην ειδικότητα είτε στο δημόσιο εί¬ 
τε στον ιδιωτικό τομέα: Για κάθε 200 ημερομίσθια, στρογ- 
γυλοποιούμενα στηνπλησιέστερη200άδαή ανά ένα έτος 
υπηρεσίας στρογγυλοποιούμενο στο πλησιέστερο ακέ¬ 
ραιο έτος, 3 μόρια με ανώτατο όριο τα 12. 

γ) Η ηλικία του υποψηφίου, 2 μόρια ανά έτος μετά το 18ο 
μέχριτο 21 ο, με ανώτατο όριο τα (6) έξι μόρια. Ως αφετηρία 
λογίζεται η 1η Ιανουάριου του έτους γεννήσεως. 

δ) Η ιδιότητα του πολύτεκνου γονέα ή του τέκνου πολύ¬ 
τεκνης οικογένειας, όπως αυτή αποδεικνύεται από πιστο¬ 
ποιητικό Δήμου ή Κοινότητας ή επίσημο έγγραφο της 
Ένωσης Πολυτέκνων Ελλάδας, (4) τέσσερα μόρια. 

ε) Την πιστοποιημένη γνώση πρώτης ξένης γλώσσας με 
ανώτατο όριο μορίων είκοσι για την άριστη γνώση επιπέδου 
ΡΒΟΡΙΟΙΕΝΟΥ, δέκα με καλή γνώση επιπέδου Ι_0\Λ/ΕΒ, 
αντίστοιχα. 

στ) Την πιστοποιημένη γνώση δεύτερης ξένης γλώσσας 
με ανώτατο όριο μορίων δέκα για την άριστη γνώση επιπέ¬ 
δου ΡΒΟΡΙΟΙΕΝΟΥ, πέντε με καλή γνώση επιπέδου Ι_0\Λ/ΕΒ, 
αντίστοιχα. 

ζ) Σε περίπτωση που υπάρχει οικογενειακή τουριστική 
επιχείρηση του γονέα ή του υποψηφίου τέσσερα (4) μόρια. 

Γ. Διαδικασία μοριοδότησης και εξαγωγής αποτελε¬ 
σμάτων 

1. Με την κατάθεση της αίτησης και των δικαιολογητι- 
κών γίνεται έλεγχος της πληρότητας και της ορθότητας 
της, με ευθύνη του Προϊσταμένου του ΙΕΚ, ο οποίος την 
συνυπογράφει. 

Οι ελεγμένες αιτήσεις των υποψηφίων καταχωρούνται 
σε πληροφοριακό σύστημα τόσο από την Κεντρική Υπη¬ 
ρεσία του Ο.Τ.Ε.Κ, όσο και από τις εκπαιδευτικές μονάδες 
και με την βοήθεια κατάλληλου λογισμικού εξάγονται τα 
αποτελέσματα αφού τηρηθούν όλες οι διαδικασίες ασφά¬ 
λειας των στοιχείων. 

Την γενικότερη εποπτεία και την ευθύνη για την οργά¬ 
νωση και την ομαλή διεξαγωγή της επιλογής υποψηφίων 
καταρτιζόμενων στα ΙΕΚτου ΟΤΕΚέχειτο αρμόδιο τμήμα 
της Κεντρικής Υπηρεσίας. 

2. Με απόφαση του Διοικητικού Συμβουλίου ορίζονται 
τριμελείς επιτροπές που θα έχουν ως έργο τους τον δειγ¬ 
ματοληπτικό έλεγχο σε όλη την διάρκεια της επεξεργα¬ 
σίας και της εξαγωγής των αποτελεσμάτων. 

3. Τα μόρια κάθε υποψηφίου δύναται να ανακοινωθούν 
πριντην έκδοση των αποτελεσμάτων. Δικαίωμα ένστασης 
επίτων αριθμό των μορίωντου έχει κάθε καταρτιζόμενος. 
Η ένσταση υποβάλλεται εντός 3 ημερών από την ανακοί¬ 
νωση των μορίων. Με απόφαση του Διοικητικού Συμβου¬ 
λίου συγκροτείται τριμελής επιτροπή για την εκδίκαση 
όλων των ενστάσεων. 

4. Τα αποτελέσματα της επιλογής επικυρώνονται από 
το Δ.Σ. ανακοινώνονται στον ημερήσιο τύπο και αναρτώ- 
νται στην Κεντρική Υπηρεσία και στα κατά τόπους ΙΕΚ. 

Σε περίπτωση ισοβαθμιών, τη σειρά καθορίζουν, ο βαθ¬ 
μός του τίτλου και σε περίπτωση ισοβαθμίας το επίπεδο 
της γνώσης ξένης γλώσσας και τέλος κλήρωση από επι¬ 
τροπή που ορίζει ο Πρόεδρος του Δ.Σ. του ΟΤΕΚ 

5. Υποψήφιος που βάση των μορίων του επιλέγεται σε 
περισσότερες από μία ειδικότητες γίνεται δεκτός μόνο σε 
μία ειδικότητα σύμφωνα με την σειρά προτίμησής του. 

6. Η διαδικασία έκδοσης των αποτελεσμάτων ολοκλη¬ 
ρώνεται μέχρι τις 30 Σεπτεμβρίου κάθε έτους. 

Ο υποψήφιος ενημερώνεται για την επιλογή του και 
υποχρεούται να καταθέσει την αίτηση εγγραφής του με 
τα απαιτούμενα δικαιολογητικά στο ΙΕΚ σε διάστημα 5 ερ¬ 
γάσιμων ημερών από την έκδοση των αποτελεσμάτων 
προκειμένου, στην περίπτωση που προκύψουν κενές θέ¬ 
σεις, να ειδοποιηθούν έγκαιρα με την ίδια διαδικασία οι 
υποψήφιοι καταρτιζόμενοι μαθητές. 

Κατά την εγγραφή οι καταρτιζόμενοι οφείλουν να προ¬ 
σκομίσουν την απόδειξη κατάθεσης στο λογαριασμό του 
ΟΕΕΚ των τελών εγγραφής τους στα ΙΕΚ όπως ορίζει η 
υπ'αριθ. ΣΤ/7609 Κοινή Απόφαση των Υπουργών Οικονο¬ 
μίας και Οικονομικών και Εθν. Παιδείας και Θρησκευμά¬ 
των (ΦΕΚ 586/14.5.2002). 

Η διαδικασία οριστικοποίησης των εγγραφών θα πρέπει 
να ολοκληρωθείτουλάχιστον 5 ημέρες πριν απάτην έναρ¬ 
ξη των μαθημάτων των ΙΕΚτου ΟΤΕΚ. 

II. Η παρούσα ισχύει από την δημοσίευσή της στην Εφη¬ 
μερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Ιουνίου 2004 

Ο ΥΦΥΠΟΥΡΓΟΣ 

Α.ΛΙΑΣΚΟΣ 


Αριθ. 1466 (4) 

Συμπλήρωση της Απόφασης 715/17.3.2004 του Γενικού 
Γραμματέα της Κυβέρνησης "Εκχώρηση στην Προϊ- 
σταμένη του Γραφείου Διοικητικής και Οικονομικής 
Υποστήριξης της Γενικής Γραμματείας της Κυβέρνη¬ 
σης, του δικαιώματος υπογραφής με Εντολή Γενικού 
Γραμματέα της Κυβέρνησης. (ΦΕΚ Β'519)". 

Ο ΓΕΝΙΚΟΣ ΓΡΑΜΜΑΤΕΑΣ ΤΗΣ ΚΥΒΕΡΝΗΣΗΣ 

Έχοντας υπόψη: 

1. Την παράγραφο 6 περίπτωση α του άρθρου 3 του 
Π.Δ. 32/2004 "Σύσταση και Οργανισμός της Γενικής 
Γραμματείαςτης Κυβέρνησης" (ΦΕΚ Α' 28). 

2. Την απόφαση 715/17.3.2004 "Εκχώρηση στην Πρόί- 
σταμένη του Γ ραφείου Διοικητικής και Οικονομικής Υπο¬ 
στήριξης της Γ ενικής Γ ραμματείας της Κυβέρνησης, του 
δικαιώματος υπογραφής με Εντολή Γ ενικού Γ ραμματέα 
της Κυβέρνησης" (ΦΕΚ Β' 519), όπως αυτή συμπληρώθη¬ 
κε με την απόφαση 1072/16.4.2004 "Συμπλήρωση της 
Απόφασης 715/17.3.2004του Γενικού Γραμματέα της Κυ¬ 
βέρνησης "Εκχώρηση στην Προϊσταμένη του Γραφείου 
Διοικητικής και Οικονομικής Υποστήριξης της Γενικής 
Γ ραμματείαςτης Κυβέρνησης, του δικαιώματος υπογρα¬ 
φής με Εντολή Γενικού Γραμματέα της Κυβέρνησης. 
(ΦΕΚ Β'519)" (ΦΕΚ Β'597). 

3. Το άρθρο 29Ατου Ν. 1558/1985 το οποίο προστέθη¬ 
κε με το άρθρο 27 του Ν.2081/1992 (ΦΕΚ Α' 154) και αντι- 
καταστάθηκε με το άρθρο 1 παρ. 2 α του Ν. 2469/1997 
(ΦΕΚ Α' 38), και το γεγονός ότι από τις διατάξεις της πα¬ 
ρούσας απόφασης δεν προκαλείται δαπάνη εις βάρος 
του Κρατικού Προϋπολογισμού, αποφασίζουμε: 

Συμπληρώνουμε την 715/17.3.2004 (ΦΕΚ Β' 519) από¬ 
φαση μας όπως αυτή συμπληρώθηκε με την όμοια 
1072/16.4.2004 (ΦΕΚ Β' 597) και εκχωρούμε περαιτέρω 
στην προϊσταμένη του Γ ραφείου Διοικητικής και Οικονο¬ 
μικής Υποστήριξης της Γ ενικής Γ ραμματείας της Κυβέρ¬ 
νησης Άννα Γερακούδη το δικαίωμα να υπογράφει "με 
Εντολή του Γενικού Γραμματέα της Κυβέρνησης", συμ¬ 
βάσεις παροχής υπηρεσιών, αγοράς μηχανημάτων εν γέ- 
νει και συντήρησης αυτών, αγοράς επίπλων, βιβλίων και 
λοιπών αναλωσίμων ειδών μέχρι του ποσού των δώδεκα 
χιλιάδων ευρώ (12.000), μη συμπεριλαμβανομένου του 
φόρου προστιθέμενης αξίας (Φ.Π.Α.). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Ιουνίου 2004 

Ο Γ ενικός Γ ραμματέας της Κυβέρνησης 
ΑΡΓΎΡΙΟΣ ΚΑΡΡΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




